
EXPUNERE DE MOTIVE

1.
Introducere

La 29 iunie 2011, Comisia a propus înlocuirea sistemului actual de finanțare pentru bugetul UE cu un nou sistem care să utilizeze la maximum posibilitățile introduse de Tratatul de la Lisabona
. 
Propunerile au inclus trei elemente principale care se completează reciproc: simplificarea contribuțiilor statelor membre, introducerea de noi resurse proprii și reformarea mecanismelor de corecție. 

De asemenea, aceasta a anunțat că va prezenta reglementările detaliate relevante sau modificările aduse actelor juridice existente, precum și regulamentele aferente în conformitate cu articolul 322 alineatul (2) din TFUE, până la sfârșitul anului 2011. 

În consecință, prezenta propunere modificată de decizie a Consiliului privind sistemul de resurse proprii al Uniunii Europene îmbunătățește și completează propunerea făcută la 29 iunie
. 

Aceasta asigură coerența cu propunerea de directivă a Consiliului privind un sistem comun al taxei pe tranzacțiile financiare (denumită în continuare „Directiva TFF”)
 adoptată la 28 septembrie 2011, propunerile de regulamente ale Consiliului referitoare la punerea la dispoziția bugetului UE a resursei proprii bazate pe TTF
 și la calcularea și punerea la dispoziție a resursei proprii bazate pe taxa pe valoarea adăugată (TVA)
, precum și propunerea modificată de regulament al Consiliului de punere în aplicare a deciziei privind resursele proprii
 adoptată împreună cu prezenta propunere. 

2.
Conținutul propunerii revizuite

Următoarele secțiuni prezintă principalele modificări și completări propuse în ceea ce privește organizarea sistemului de resurse proprii. Propunerile se referă numai la aspectele privind cele două noi resurse proprii bazate pe taxa asupra tranzacțiilor financiare și, respectiv, taxa pe valoare adăugată. Alte aspecte, precum corecțiile, nu sunt afectate de aceste propuneri.

2.1.
Instrumentele juridice

Forma juridică a taxei pe tranzacțiile financiare este definită în Directiva TTF. Directiva propune toate elementele practice necesare pentru instituirea și aplicarea TTF. Logic, funcția de resursă proprie a TTF poate fi luată în considerare numai împreună cu punerea în aplicare cu succes a acesteia. 

Pentru a asigura posibilitatea unei utilizări efective a încasărilor generate de TTF pentru finanțarea unei părți din bugetul UE, normele trebuie definite în contextul legislației privind resursele proprii. În practică, intervin trei acte juridice: (i) decizia privind resursele proprii (DRP), care conține principalele dispoziții privind resursele proprii, cum ar fi lista resurselor proprii și calendarul de punere în aplicare a acestora, (ii) regulamentul de punere în aplicare a DRP, care conține cu precădere norme în materie de control și supraveghere pentru colectarea resurselor proprii și (iii) un regulament privind punerea la dispoziția bugetului UE a resurselor proprii bazate pe TTF. Dacă primele două acte juridice au fost deja propuse de către Comisie și sunt necesare doar ajustări pentru a se asigura coerența deplină cu Directiva TTF, propunerea de regulament al Consiliului cu privire la punerea la dispoziția bugetului UE a resurselor proprii bazate pe TTF reprezintă un nou act legislativ. 

În plus, Comisia propune, de asemenea, o nouă legislație privind calcularea și punerea la dispoziție a noii resurse proprii bazate pe TVA. Aceasta completează dispozițiile incluse deja în DRP și în regulamentul de punere în aplicare a acesteia, care sunt puțin ajustate pentru a se asigura coerența cu propunerile privind resursa proprie bazată pe TTF. 

2.2.
Modificările propuse în DRP

Propunerea făcută la 29 iunie 2011 include lista noilor resurse proprii, împreună cu calendarul pentru introducerea acestora și limitele relevante pentru aplicarea lor. Aceasta conține în special o limită maximă pentru ratele aplicabile resurselor proprii noi, în timp ce propunerea de regulament de punere în aplicare adoptată în temeiul articolului 311 alineatul (4) prezintă ratele reale care urmează a fi aplicate. 

Prezenta propunere modificată simplifică în mod considerabil modul de stabilire a resursei proprii bazate pe TTF, prin trimitere la ratele stabilite în Directiva TTF în scopul determinării resursei proprii bazate pe TTF. Posibile ajustări ale ratelor s-ar realiza doar în Directiva TTF. Acest lucru asigură coerența deplină între Directiva TTF și normele stabilite pentru sistemul de resurse proprii. 

În conformitate cu Directiva TTF, acum se propune utilizarea TTF ca resursă proprie începând cu 1 ianuarie 2014. Aceasta înseamnă că, la începutul punerii sale în aplicare, TTF va fi utilizată parțial ca resursă proprie. 

Sunt aduse, de asemenea, modificări minore dispozițiilor privind noua resursă proprie TVA, pentru a se asigura coerența deplină cu dispozițiile prevăzute în propunere modificată de regulament privind punerea în aplicare a DRP și în noua propunere privind punerea la dispoziție a acestei resurse. Pentru coerență, calendarul introducerii noii resurse TVA este armonizat cu cel prevăzut pentru TTF.

În sfârșit, sunt modificate dispozițiile referitoare la administrarea și colectarea resursei proprii, pentru a se asigura coerența cu alte părți din legislație.

2.3.
Modificările propuse în regulamentul de punere în aplicare a DRP

Regulamentul adoptat în temeiul articolului 311 alineatul (4) din TFUE conține toate acele modalități practice pentru resursele Uniunii care ar trebui să facă obiectul unei proceduri mai raționalizate pentru a face ca sistemul să fie suficient de flexibil în cadrul și în limitele stabilite de decizia privind resursa proprie, cu excepția acelor aspecte legate de sistemul de resurse proprii care se referă la punerea la dispoziție a resurselor proprii și îndeplinirea necesităților de trezorerie.

Dispozițiile cu caracter general, aplicabile tuturor tipurilor de resurse proprii și pentru care un control parlamentar adecvat este deosebit de important, au fost, de asemenea, incluse în prezentul regulament. Acest lucru înseamnă, în special, aspecte legate de controlul și de supravegherea veniturilor.

În propunerea modificată sunt incluse trei schimbări principale. 

Trimiterea explicită la diversele tipuri de tranzacții financiare la care ar fi aplicate ratele este redundantă având în vedere dispozițiile prevăzute de Directiva TTF și de propunerea modificată de DRP. Acum se propune să se precizeze proporția ratelor minime definite în Directiva TTF care ar trebui să fie utilizate pentru resursa proprie bazată pe TTF. Prin urmare, această proporție din veniturile rezultate din aplicarea ratelor minime definite în Directiva TTF va reveni bugetului UE, iar restul va reveni bugetelor statelor membre. 

Propunerea inițială a avut în vedere posibilitatea ca TTF să fie colectată de agenți economici mai degrabă decât de statele membre. În conformitate cu Directiva TTF, administrațiile statelor membre vor fi responsabile cu colectarea TTF. Prin urmare, menționarea agenților economici nu mai este necesară.

În sfârșit, în ceea ce privește noua resursă proprie TVA, textul face acum referire explicită la metoda de calcul (stabilită în propunerea privind punerea la dispoziție a noii resurse TVA) pe baza căreia se aplică rata de prelevare a resursei.

2.4.
Punerea la dispoziția bugetului UE a resurselor proprii bazate pe TTF și pe TVA 

Ca o completare a deciziei privind resursele proprii și a regulamentului adoptat în temeiul articolului 311 alineatul (4) din TFUE, o nouă propunere de regulament al Consiliului adoptată în temeiul articolului 322 alineatul (2) din TFUE conține elementele privind metodele și procedurile pentru punerea la dispoziția bugetului UE a resurselor proprii bazate pe TTF. 

În plus, o nouă propunere de regulament al Consiliului include modalitățile privind calcularea și punerea la dispoziția bugetului UE a resursei proprii bazate pe taxa pe valoarea adăugată (TVA).

Aceste propuneri includ normele privind constatarea celor două resurse proprii, privind trezoreria și măsurile contabile, înscrierea în conturi și corecțiile, raportarea și păstrarea documentelor justificative. În plus, în ceea ce privește noua resursă TVA în special, sunt incluse dispoziții detaliate privind metoda de calcul.

Ambele propuneri se bazează într-o mare măsură pe experiența acumulată în ceea ce privește resursele proprii tradiționale (taxele vamale) și actuala resursă proprie bazată pe TVA. Acestea urmăresc să asigure norme simple și transparente cu un maximum de previzibilitate pentru statele membre.

CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 311 paragraful al treilea, coroborat cu Tratatul de instituire a Comunității Europene a Energiei Atomice, în special articolul 106a, 
având în vedere propunerea Comisiei Europene,
după transmiterea proiectului de act legislativ către parlamentele naționale,
având în vedere avizul Parlamentului European
,
având în vedere avizul Curții de Conturi
,
având în vedere avizul Comitetului Economic și Social European
,
hotărând în conformitate cu o procedură legislativă specială,
întrucât:
(1) Sistemul de resurse proprii al Uniunii trebuie să asigure resurse adecvate pentru dezvoltarea corespunzătoare a politicilor Uniunii, fiind supus unei discipline bugetare stricte. Elaborarea sistemului de resurse proprii poate și trebuie să contribuie la eforturile de consolidare bugetară mai vaste depuse de statele membre și să participe, în cea mai mare măsură posibilă, la dezvoltarea politicilor Uniunii.

(2) Consultarea publică lansată în vederea pregătirii revizuirii bugetului UE a generat multe contribuții legate de funcționarea sistemului de finanțare al Uniunii. Acestea au indicat un nivel ridicat de satisfacție față de resursele proprii tradiționale și față de existența unei resurse reziduale menite să asigure stabilitate bugetară și bugete echilibrate. Cu toate acestea, un număr mare de respondenți a identificat necesitatea de a elimina toate mecanismele de corecție și de a suprima resursa proprie bazată pe taxa pe valoarea adăugată (TVA). Consultarea a evidențiat, de asemenea, o gamă largă de opinii privind introducerea unor noi resurse proprii.

(3) În comunicarea din 19 octombrie 2010 privind revizuirea bugetului UE
, Comisia a observat că introducerea unei noi etape în evoluția finanțării Uniunii ar putea include trei dimensiuni strâns legate, și anume simplificarea contribuțiilor statelor membre, introducerea uneia sau mai multor noi resurse proprii și eliminarea progresivă a tuturor mecanismelor de corecție. Dat fiind că schimbările au fost introduse treptat, ar trebui păstrate elementele esențiale ale sistemului de finanțare al Uniunii: o finanțare stabilă și suficientă a bugetului anual al Uniunii, respectarea disciplinei bugetare și un mecanism menit să asigure un buget echilibrat.

(4) Conform tratatului, sistemul de resurse proprii ar trebui să se bazeze, pe cât posibil, pe resurse proprii autonome mai degrabă decât pe contribuții financiare din partea statelor membre, pe care acestea le percep în mare măsură ca fiind cheltuieli naționale. 

(5) Tratatul de la Lisabona a introdus modificări la dispozițiile referitoare la sistemul de resurse proprii, care permit reducerea numărului de resurse existente și crearea de noi resurse proprii. 

(6) Decizia privind resursele proprii poate intra în vigoare numai după ce a fost aprobată de toate statele membre, în conformitate cu normele constituționale ale acestora, respectându-se astfel pe deplin suveranitatea națională.

(7) În comparație cu resursa proprie bazată pe venitul național brut (VNB), actuala resursă proprie bazată pe TVA aduce o valoare adăugată mică. Aceasta este rezultatul unui calcul matematic complex, contribuind astfel la opacitatea contribuțiilor statelor membre la buget. Calculul unei baze armonizate și existența unui mecanism de plafonare exclud o legătură directă între baza actuală a TVA dintr-un stat membru și contribuția acestuia la bugetul anual al Uniunii. Eliminarea, începând cu 1 ianuarie 2014, a resursei proprii bazate pe TVA, în forma sa actuală, ar trebui să simplifice sistemul contribuțiilor.

(8) Pentru a alinia mai bine instrumentele de finanțare ale Uniunii cu prioritățile de politică ale Uniunii, pentru a reduce contribuțiile statelor membre la bugetul anual al Uniunii și pentru a participa la eforturile de consolidare bugetară ale acestora, prezenta decizie ar trebui să introducă noi resurse proprii – o resursă bazată pe o taxăa pe tranzacțiile financiare și o nouă resursă proprie bazată pe TVA. 

(9) Prezenta decizie ar trebui să prevadă principiile-cheie, variabilele și datele de adaptare a cadrului juridic al Uniunii în sensul noilor resurse proprii, care provin dintr-o din taxaă pe tranzacțiile financiare și o nouă resursă proprie bazată pe TVA. Cadrul juridic al taxelor subiacente este stabilit în acte juridice separate. 
(10) Consiliului European de la Fontainebleau din 1984 a indicat că politica de cheltuieli reprezintă, în ultimă instanță, modalitatea esențială de soluționare a problemei dezechilibrelor bugetare. Cu toate acestea, în cadrul Consiliului s-a recunoscut că orice stat membru a cărui sarcină bugetară este excesivă în raport cu prosperitatea sa relativă poate beneficia de o corecție la momentul potrivit. Aceste principii ar trebui confirmate și aplicate în mod constant.

(11) Orice mecanism de corecție ar trebui să fie strâns legat de politica privind cheltuielile, înscrisă în cadrul financiar multianual prevăzut la articolul 312 din tratat. Existența în trecut sau în prezent a unui mecanism de corecție nu constituie, în sine, o justificare pentru menținerea acestuia în viitor. O corecție ar trebui să fie transparentă și ușor de înțeles și să dureze numai atât timp cât aceasta își îndeplinește rolul, conform principiilor de la Fontainebleau. Aceasta ar trebui să evite crearea oricărui stimulent de a cheltui fondurile Uniunii în mod necorespunzător. Aceste obiective pot fi realizate cel mai bine prin intermediul unui sistem de reduceri forfetare ale plăților aferente resursei proprii bazate pe VNB. 

(12) Condițiile obiective care stau la baza mecanismelor de corecție au evoluat în mod considerabil de-a lungul timpului. Cu toate acestea, un număr restrâns de state membre se confruntă în continuare cu o sarcină bugetară care ar putea fi considerată, în prezent, ca fiind excesivă în raport cu prosperitatea lor relativă. Prin urmare, prezenta decizie ar trebui să includă corecții temporare în favoarea Germaniei, a Țărilor de Jos, a Suediei și a Regatului Unit. Aceste corecții ar trebui să reflecte, inter alia, evoluțiile importante privind finanțarea Uniunii descrise de prezenta decizie, evoluția cheltuielilor propuse în cadrul financiar, inclusiv finalizarea procesului de introducere progresivă a cheltuielilor în acele state membre care au aderat la UE în 2004 și 2007 și ar trebui să țină seama de nivelurile ridicate de prosperitate atinse de Germania, Țările de Jos, Suedia și Regatul Unit. 

(13) Pentru a se asigura paralelismul necesar între cadrul financiar multianual și punerea în aplicare a mecanismelor de corecție, noul sistem de sume forfetare ar trebui să înlocuiască toate mecanismele de corecție preexistente, începând cu 1 ianuarie 2014. 

(14) Reținerea, drept costuri de colectare, a 25 % din sumele colectate de statele membre pentru resursele proprii tradiționale constituie un mecanism de corecție ascuns. Pentru ca propunerea să încorporeze mecanismele de corecție în cadrul sumelor forfetare, reținerea ar trebui limitată la 10 %, în conformitate cu sistemul în vigoare până în anul 2000. 

(15) În vederea asigurării unei discipline bugetare stricte și ținând seama de Comunicarea Comisiei din 16 aprilie 2010 privind adaptarea plafonului resurselor proprii și a plafonului pentru creditele de angajament ca urmare a deciziei de a se aplica SIFMI în ceea ce privește resursele proprii
, plafonul resurselor proprii ar trebui să fie egal cu 1,23 % din totalul VNB-urilor statelor membre la prețul pieței pentru creditele pentru plăți, iar pentru creditele de angajament ar trebui stabilit plafonul de 1,29 % din totalul VNB-urilor statelor membre. Pentru ca valoarea resurselor financiare puse la dispoziția Uniunii să rămână neschimbată, este necesar să se adapteze aceste plafoane exprimate în procente din VNB, în cazul în care modificările la Regulamentul Parlamentului European și al Consiliului din […] privind sistemul european de conturi naționale și regionale din Uniunea Europeană
 presupun o schimbare importantă a nivelului VNB. O astfel de adaptare trebuie efectuată în conformitate cu procedura prevăzută la articolul 311 alineatul (4) din tratat. 

(16) În vederea punerii în aplicare a prezentei decizii, este necesar să se prevadă adoptarea de măsuri de punere în aplicare specifice. În consecință, dispozițiile cu caracter general, aplicabile tuturor tipurilor de resurse proprii și pentru care un control parlamentar adecvat este deosebit de important ar trebui incluse într-un regulament de punere în aplicare separat. Este vorba, în special, de procedura privind calculul și includerea în buget a soldului bugetar anual, precum și de aspectele legate de controlul și supravegherea veniturilor. Acest regulament ar trebui să conțină, dacă este cazul, și cota exactă din anumite taxe armonizate care să fie utilizată ca resurse proprii, cotele de impozitare și cotele de prelevare pentru fiecare dintre celelalte resursele proprii stabilite în prezenta de decizie, precum și aspectele tehnice legate de VNB, pentru a permite o flexibilitate redusă în limitele prevăzute de prezenta decizie.

(17) Din motive de coerență, continuitate și securitate juridică, trebuie prevăzute dispoziții care să permită tranziția de la sistemul introdus prin Decizia 2007/436/CE, Euratom din 7 iunie 2007 privind sistemul de resurse proprii al Comunităților Europene
 la sistemul care decurge din prezenta decizie. În consecință, ca urmare a suprimării resursei proprii bazate pe TVA, Decizia 2007/436/CE, Euratom ar trebui să se aplice în continuare calculării și ajustării veniturilor care provin din aplicarea unei cote de prelevare a bazei TVA, procedurilor de punere la dispoziție și de inspectare a acesteia, în funcție de anii relevanți. În plus, calcularea corecției dezechilibrelor bugetare acordată Regatului Unit pentru perioada rămasă până în anul 2012 ar trebui tratată în conformitate cu dispozițiile prevăzute în Decizia 2007/436/CE, Euratom. Corecția acordată Regatului Unit pentru anul 2013, ce urmează să fie introdusă în bugetul 2014, ar trebui înlocuită cu o reducere brută forfetară în 2014. 

(18) Decizia 2007/436/CE, Euratom ar trebui abrogată. 

(19) În sensul prezentei decizii, toate sumele monetare ar trebui să fie exprimate în euro și în prețuri curente.

(20) Pentru a asigura trecerea la noul sistem de resurse proprii și pentru a coincide cu exercițiul financiar, prezenta decizie ar trebui să se aplice începând cu 1 ianuarie 2014,

ADOPTĂ PREZENTA DECIZIE:
Articolul 1 
Obiect
Prezenta decizie stabilește normele privind alocarea resurselor proprii ale Uniunii pentru a asigura finanțarea bugetului anual al Uniunii.
Articolul 2 
Categorii de resurse proprii
1. Constituie resurse proprii înscrise în bugetul Uniunii veniturile din:
(a) resursele proprii tradiționale, care constau în taxe, prime, sume adiționale sau compensatorii, sume sau factori adiționali, taxe din Tariful Vamal Comun și alte taxe stabilite sau care urmează să fie stabilite de către instituțiile Uniunii în legătură cu comerțul cu țările terțe, taxe vamale la produsele care intră sub incidența Tratatului de instituire a Comunității Europene a Cărbunelui și Oțelului, expirat între timp, precum și contribuții și alte taxe prevăzute în cadrul organizării comune a piețelor în sectorul zahărului; 
(b) o taxaă pe tranzacțiile financiare care urmează a fi percepută în temeiul, în conformitate cu Directivei[actul legislativ] (UE) nr. […/…]
, cota de impozitare aplicabilă sub forma unei cote care nu depășește ratele minime stabilite la articolul 8 alineatul (3) din directiva respectivănedepășind …%.;
(c) o parte din taxa pe valoarea adăugată (TVA) aplicată furnizărilor de bunuri și servicii, achizițiilor intracomunitare de bunuri și importului de bunuri care fac obiectul unei cote standard a TVA în fiecare stat membru, care urmează să fie percepută în temeiul Directivei 2006/112/CE a Consiliului
, cu rata aplicabilă în conformitate cu Regulamentul (UE) nr. …/… sub forma unei cote de maximum 2% din valoarea netă a furnizărilor de bunuri și servicii, a achizițiilor și importurilor intracomunitare de bunuri pentru care se aplică o cotă standard din TVA în fiecare stat membru, determinată în conformitate cu normele Uniunii două puncte procentuale din rata standard.;
(d) aplicarea unei rate uniforme, care urmează să fie stabilită în cadrul procedurii bugetare ținând seama de totalul tuturor celorlalte venituri, la suma veniturilor naționale brute (VNB) din toate statele membre.
2. Conform tratatului, veniturile rezultate din orice taxă nouă, instituită în cadrul unei politici comune, cu condiția ca procedura prevăzută la articolul 311 din tratat să fie respectată, reprezintă, de asemenea, resurse proprii înscrise în bugetul Uniunii.
3. Statele membre rețin 10 % din sumele menționate la alineatul (1) litera (a) sub formă de costuri de colectare.
4. În cazul în care bugetul nu este încă adoptat la începutul exercițiului financiar, cotele de prelevare a VNB-urilor anterioare continuă să se aplice până la intrarea în vigoare a noilor cote.
Articolul 3 
Plafonul resurselor proprii
1. Valoarea totală a resurselor proprii alocate Uniunii pentru a acoperi creditele anuale pentru plăți nu depășește 1,23 % din totalul VNB-urilor tuturor statelor membre.
2. Valoarea anuală totală a creditelor pentru angajamente înscrisă în bugetul Uniunii nu depășește 1,29 % din totalul VNB-urilor tuturor statelor membre.
Se menține un raport sistematic între creditele pentru angajamente și creditele pentru plăți, pentru a garanta compatibilitatea dintre acestea și pentru a permite respectarea în anii următori a plafonului prevăzut la alineatul (1).
Articolul 4 
Mecanisme de corecție
1. Rata uniformă stabilită în conformitate cu articolul 2 alineatul (1) litera (d) se aplică VNB-ului fiecărui stat membru.
2. Pentru perioada 2014-2020, următoarele state membre beneficiază de o reducere brută a contribuțiilor VNB anuale:
· 2 500 milioane EUR pentru Germania,

· 1 050 milioane EUR pentru Țările de Jos,

· 350 milioane EUR pentru Suedia,

· 3 600 milioane EUR pentru Regatul Unit.

Articolul 5 
Finanțarea mecanismelor de corecție
Costul corecțiilor stabilite la articolul 4 sunt suportate de către statele membre în funcție de contribuția fiecăruia dintre acestea la plățile menționate la articolul 2 alineatul (1) litera (d).
Articolul 6 
Principiul universalității
Veniturile menționate la articolul 2 se folosesc fără distincție pentru a finanța toate cheltuielile înscrise în bugetul anual al Uniunii.
Articolul 7
Reportarea excedentelor
Orice excedent de venit al Uniunii din totalul cheltuielilor efective de pe parcursul unui exercițiu financiar se reportează în exercițiul financiar următor. 
Articolul 8 
Colectarea resurselor proprii și punerea acestora la dispoziția Comisiei sau plata acestora în favoarea Comisiei 
1. Resursele proprii ale Uniunii menționate la articolul 2 alineatul (1) literelea (a), (b) și, începând cu 1 ianuarie 2018 cel mai târziu, cele menționate la articolul 2 alineatul (1) litera (c) sunt colectate de statele membre în conformitate cu dispozițiile de drept intern impuse prin acte cu putere de lege sau acte administrative, care, după caz, sunt adaptate pentru a respecta cerințele impuse de normele Uniunii.
Comisia examinează dispozițiile relevante de drept intern pe care i le comunică statele membre, notifică tuturor statelor membre ajustările pe care le consideră necesare pentru a asigura conformitatea acestora cu normele Uniunii și raportează, dacă este necesar, autorității bugetare.
2. Resursele proprii ale Uniunii menționate la articolul 2 alineatul (1) litera (b) sunt colectate de la 1 ianuarie 2018 cel mai târziu, în conformitate cu legislația relevantă a Uniunii, completată, dacă este cazul, cu dispozițiile de drept intern impuse prin acte cu putere de lege sau acte administrative. Aceste dispoziții de drept intern sunt adaptate, dacă este cazul, pentru a respecta cerințele impuse de normele Uniunii. 
Comisia examinează dispozițiile relevante de drept intern pe care i le comunică statele membre, notifică tuturor statelor membre ajustările pe care le consideră necesare pentru a asigura conformitatea acestora cu normele Uniunii și raportează, dacă este necesar, autorității bugetare.

3.2. Statele membre pun la dispoziția Comisiei resursele prevăzute la articolul 2 alineatul (1) literele (a), (b), (c) și (d), în conformitate cu regulamentul adoptat în temeiul articolului 322 alineatul (2) din tratat.

Resursele prevăzute la articolul 2 alineatul (1) litera (b) sunt puse la dispoziția Comisiei sau plătite acesteia în conformitate cu regulamentul adoptat în temeiul articolului 322 alineatul (2) din tratat. 
Articolul 9
Măsuri de punere în aplicare
În conformitate cu procedura prevăzută la articolul 311 alineatul (4) din tratat, Consiliul stabilește măsuri de punere în aplicare privind următoarele elemente ale sistemului de resurse proprii:

(a) cota din taxele menționate la cotele de impozitare a resurselor proprii stabilite în temeiul articolului 2 alineatul (1) literele (b) și (c), precum și cota de prelevare a resursei proprii stabilite în temeiul articolului 2 alineatul (1) litera (d);

(b) VNB de referință, dispozițiile privind ajustarea VNB și dispozițiile privind recalcularea plafoanelor pentru plăți și angajamente în cazul unor modificări semnificative ale VNB, în sensul aplicării articolului 2 alineatul (1) litera (d) și a articolului 3;

(c) procedura de calculare și bugetare a soldului bugetar anual, astfel cum se prevede la articolul 7;

(d) dispozițiile și măsurile necesare pentru controlul și supravegherea veniturilor menționate la articolul 2, inclusiv a oricăror obligații de raportare suplimentare.
Articolul 10
Dispoziții finale și tranzitorii
1. Sub rezerva dispozițiilor alineatului (2), Decizia 2007/436/CE, Euratom se abrogă. Orice trimiteri la Decizia Consiliului din 21 aprilie 1970 privind înlocuirea contribuțiilor financiare ale statelor membre cu resursele proprii ale Comunității
, la Decizia 85/257/CEE, Euratom a Consiliului din 7 mai 1985 privind sistemul de resurse proprii ale Comunităților
, la Decizia 88/376/CEE, Euratom a Consiliului din 24 iunie 1988 privind sistemul de resurse proprii ale Comunităților
, la Decizia 94/728/CE, Euratom a Consiliului din 31 octombrie 1994 privind sistemul de resurse proprii ale Comunităților
, la Decizia 2000/597/CE, Euratom a Consiliului din 29 septembrie 2000 privind sistemul de resurse proprii ale Comunităților
 sau la Decizia 2007/436/CE, Euratom se interpretează ca trimiteri la prezenta decizie și se citesc în conformitate cu tabelul de corespondență menționat în anexa la prezenta decizie.

2. Articolele 2, 4, 5 și articolul 8 alineatul (2) din Deciziile 94/728/CE, Euratom, 2000/597/CE, Euratom și 2007/436/CE, Euratom continuă să se aplice calculării și ajustării veniturilor care provin din aplicarea unei cote de prelevare la baza de calcul a TVA stabilită în mod unitar și limitată la un procent cuprins între 50 % și 55 % din PNB-ul sau VNB-ul fiecărui stat membru, procedurilor pentru punerea la dispoziție a acestora și modalităților de inspectare, în funcție de anul în cauză, precum și calculării corecției dezechilibrelor bugetare acordată în favoarea Regatului Unit până în anul 2012. 

3. Statele membre rețin în continuare, drept costuri de colectare, 10 % din sumele menționate la articolul 2 alineatul (1) litera (a), care ar fi trebuit să fie puse la dispoziție de către statele membre înainte de 28 februarie 2001, în conformitate cu normele aplicabile ale Uniunii.
Statele membre rețin în continuare, drept costuri de colectare, 25 % din sumele menționate la articolul 2 alineatul (1) litera (a), care ar fi trebuit să fie puse la dispoziție de către statele membre între 1 martie 2001 și 28 februarie 2014, în conformitate cu normele aplicabile ale Uniunii.
4. În sensul prezentei decizii, toate sumele monetare sunt exprimate în euro și în prețuri curente.

Articolul 11 
Intrarea în vigoare
Secretarul General al Consiliului notifică statele membre cu privire la prezenta decizie. 
Statele membre notifică fără întârziere Secretarul General al Consiliului cu privire la finalizarea procedurilor de adoptare a prezentei decizii, în conformitate cu normele lor constituționale.
Prezenta decizie intră în vigoare în prima zi a lunii care urmează primirii ultimei notificări menționate la alineatul (2). 
Se aplică de la 1 ianuarie 2014.
Articolul 12 
Publicare
Prezenta decizie se publică în Jurnalul Oficial al Uniunii Europene.
Adoptată la 

Pentru Consiliu,

Președintele

